pythainlp/thai-wiki-dataset-v4 huggingface dataset:
วัดสายชล ณ รังษี

วัดสายชล ณ รังษี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านใหม่ อำเภอเมืองฉะเชิงเทรา จังหวัดฉะเชิงเทรา
วัดสายชล ณ รังษี เดิมชื่อ วัดแหลมบน สร้างมาตั้งแต่สมัยพระบาทสมเด็จพระนั่งเกล้าเจ้าอยู่หัวผู้สร้างวัดเป็นชาวจีน 3 แซ่ ได้แก่ ชาวจีนแซ่โง้ว (ต้นสกุลนันทมานพ) ชาวจีนแซ่ลิ้ม (ต้นตระกูลเทศะกรณ์) และชาวจีนแซ่ตั้น (ต้นสกุลตัณฑิกุล เทราบัตย์และอาณัติวงศ์) โดยแซ่โง้วอุทิศที่ดิน 10 ไร่ 3 งาน แซ่ตั้นสร้างกุฏิ ส่วนแซ่ลิ้มสร้างศาลาการเปรียญ โดยเริ่มดำเนินการสร้างใน พ.ศ. 2385 และได้รับพระราชทานวิสุงคามสีมา เมื่อ พ.ศ. 2405
อาคารเสนาสนะ ได้แก่ อุโบสถได้รับอิทธิพลรูปแบบสถาปัตยกรรมจากวัดพระศรีรัตนศาสดาราม หน้าบันอุโบสถเป็นรูปแกะสลักพระนารายณ์ทรงครุฑ สลักด้วยไม้สัก ซึ่งปัจจุบันได้สูญหายไปแล้ว ช่อฟ้า ใบระกา เป็นไม้สัก ลงรัก ติดกระเบื้อง ผนังตรงกึ่งกลางระหว่างช่องประตูด้านหน้ามีแผ่นไม้จารึกอักษรสีทอง ระบุว่า อุโบสถหลังนี้ พระธิสุตริงณชาติ สามี คุณแม่แย้ม ภรรยา เป็นผู้ปฏิสังขรณ์ ถึงปีเถาะ พ.ศ. 2470 ภายในพระอุโบสถมีจิตรกรรมฝาผนังเรื่องราวพุทธประวัติ ด้านนอกมีกำแพงแก้วล้อมรอบ ที่ซุ้มประตูกำแพงแก้วทรงจั่วสามเหลี่ยมทางด้านหน้า 2 ประตู ทางด้านข้าง 2 ประตู หน้าจั่วซุ้มตกแต่งด้วยภาพดอกไม้และภาพสัตว์แบบศิลปะจีน เจดีย์ทรงระฆัง ตั้งอยู่ทางด้านหน้าอุโบสถ ลักษณะเป็นเจดีย์ทรงระฆังขนาดกลาง ก่ออิฐถือปูน มีกำแพงแก้วเตี้ยๆ ล้อมรอบองค์เจดีย์
วัดประชุมชลธารา

วัดประชุมชลธารา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสุไหงปาดี อำเภอสุไหงปาดี จังหวัดนราธิวาส มีที่ดินตั้งวัดเนื้อที่ 8 ไร่ 2 งาน ปัจจุบันมี พระธรรมวัชรจริยาจารย์ (อ่อน ทนฺตจิตฺโต) เป็นเจ้าอาวาส และเป็นที่ปรึกษาเจ้าคณะภาค 18
วัดประชุมชลธาราสร้างขึ้นเป็นวัดเมื่อประมาณ พ.ศ. 2444 โดยนายบุญจันทร์ไม่ทราบนามสกุล ได้ชักชวนชาวบ้านในละแวกนี้ร่วมกันสร้างวัด เนื่องจากวัดตั้งอยู่บริเวณที่สายน้ำที่ไหลลงมาจากภูเขา จึงเรียกชื่อวัดว่า "วัดประชุมชลธารา" แต่ชาวบ้านเรียกว่า วัดกลาง เพราะวัดตั้งอยู่ระหว่างวัดประดิษฐ์บุปผากับวัดโบราณสถิตย์ วัดประชุมชลธาราได้รับพระราชทานวิสุงคามสีมาเมื่อวันที่ 10 พฤศจิกายน พ.ศ. 2457 เขตวิสุงคามสีมากว้าง 18 เมตรยาว 24 เมตร มีเจ้าอาวาสรูปแรกคือ พระจันทร์ คงคฺสาโร
ด้านการศึกษา วัดประชุมชลธารามีโครงการเรียนรู้ภาษามลายูท้องถิ่น โครงการเรียนรู้ภาษาอังกฤษ โครงการเรียนรู้คอมพิวเตอร์ โครงการจริยธรรมศึกษา โรงเรียนสอนปริยัติธรรม ฯลฯ รวมทั้งเป็นศูนย์กลางในการจัดกิจกรรมทางพุทธศาสนาของจังหวัดนราธิวาส นอกจากนั้นยังเป็นที่ตั้งของตลาดพหุวัฒนธรรม ที่มีชื่อว่า "ตลาดนัดวัดประชุมชลธารา" ซึ่งแต่เดิมเป็นอาคารเรียน
วัดโก-ลกเทพวิมล

วัดโก-ลกเทพวิมล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสุไหงโก-ลก อำเภอสุไหงโก-ลก จังหวัดนราธิวาส พื้นที่ตั้งวัดเป็นที่ราบมีเนื้อที่
11 ไร่ 2 งาน 80 ตารางวา 
วัดโก-ลกเทพวิมล หรือชาวบ้านเรียกว่า วัดท่านเอียด พระสมุห์เอียด พุทธสโร เป็นผู้ดำเนินการสร้าง ได้รับอนุญาตสร้างวัดเมื่อวันที่ 23 เมษายน พ.ศ. 2500 โดยนายดำ สุวรรณราช ดำเนินการการขออนุญาตต่อทางราชการ และนายเม็ง บริจาคที่ดินสมทบ วัดได้รับพระราชทานวิสุงคามสีมา เมื่อวันที่ 24 กรกฎาคม พ.ศ. 2506 ผูกพัทธสีมาในปี พ.ศ. 2523 โดยพระสมุห์เอียด พุทธสโร เป็นเจ้าอาวาสรูปแรก ปัจจุบัน พระครูสุนทรเทพวิมล ดำรงตำแหน่งเจ้าอาวาส
อาคารเสนาสนะที่สำคัญ ได้แก่ อุโบสถที่สร้างขึ้นเมื่อ พ.ศ. 2510 ศาลาการเปรียญสร้างเมื่อ พ.ศ. 2531 ศาลาอเนกประสงค์สร้างเมื่อ พ.ศ. 2499 ปูชนียวัตถุ ได้แก่ พระมหาสังกัจจายน์องค์ใหญ่ พระพูทธรูปประจำวัน พระโพธิสัตว์กวนอิม สมเด็จพุทฒาจารย์โต หลวงปู่ทวดเหยียบน้ำทะเลจืด หลวงปู่เอียดแข็งเป็นหิน และมีสังขารของพระสมุห์เอียด พุทธสโร ร่างกายของท่านแข็งเป็นหิน นอกจากนี้ในวัดยังมีศูนย์นวดแผนไทย ศูนย์พัฒนาเด็กเล็ก และจัดตั้งชมรมชินบัญชรเผยแพร่การสวดพระคาถาชินบัญชรด้วย
เจ้าหญิงวิตตอเรียแห่งซาวอย

เจ้าหญิงวิตตอเรียแห่งซาวอย  ประสูติเมื่อวันที่ 28 ธันวาคม 2546 เป็นพระธิดาพระองค์ใหญ่ใน เจ้าชายเอมานูเอเล ฟีลีแบร์โตแห่งซาวอย เจ้าชายแห่งเวนิซ และ เจ้าหญิงคลอทิลด์ เจ้าหญิงแห่งเวนิซ เป็นพระนัดดาพระองค์ใหญ่ใน เจ้าชายวิตตอรีโอ เอมานูเอเล เจ้าชายแห่งเนเปิลส์ และ เจ้าหญิงมารีนา เจ้าหญิงแห่งเนเปิลส์ พระราชปนัดดาใน สมเด็จพระเจ้าอุมแบร์โตที่ 2 แห่งอิตาลี พระองค์ดำรงพระอิสริยยศที่ เจ้าหญิงแห่งอิตาลี เจ้าหญิงแห่งซาวอย เจ้าหญิงแห่งคาริกาโน ทรงมีพระน้องนาง 1 พระองค์ คือ เจ้าหญิงลุยซาแห่งซาวอย พระองค์ทรงได้รับการตั้งพระนามเมื่อวันที่ 30 พฤษภาคม พ.ศ. 2547 ณ มหาวิหารนักบุญฟรังซิสแห่งอัสซีซี ในเมืองอัสซีซี พระบิดาและพระมารดาอุปถัมภ์ของพระองค์คือ ออตตาวิโอ มอตโซลา และ โรเบอร์เอตา ฟาบี โดยมีสมาชิกพระราชวงศ์ซาวอยและพระราชวงศ์อื่นๆ อาทิ เจ้าชายอาลแบร์ที่ 2 องค์อธิปัตย์แห่งโมนาโก เจ้าหญิงมาเรีย เบียทริซแห่งซาวอย เจ้าชายเซเกอร์แห่งเซอร์เบีย มาฟัลดา ฟ็อน เฮ็สเซิน 
พระองค์ทรงดำรงตำแหน่งรัชทายาทหญิงพระองค์แรก ว่าที่พระประมุขราชวงศ์ซาวอยในอนาคต ถัดจาพระบิดา ซึ่งเป็นครั้งแรกในหน้าประวัติศาสตร์ราชวงศ์อิตาลี ที่ให้พระราชวงศ์ฝ่ายใน (สตรี) มีสิทธิ์ในการสืบทอดตำแหน่งเฉกเช่นบุรุษ และด้วยเหตุนี้เอง ทำให้ เจ้าหญิงลุยซาแห่งซาวอย พระน้องนางเพียงพระองค์เดียวของพระองค์ เป็นรัชทายาทลำดับที่ 3 ต่อจาพระองค์
ตำบลชูรอบ (จังหวัดโลเรสถาน)

ชูรอบ  เป็นตำบลในอำเภอเวย์ซียอน เทศมณฑลเชเกนี จังหวัดโลเรสถาน ประเทศอิหร่าน แบ่งออกเป็น 38 หมู่บ้าน จากสำมะโน พ.ศ. 2549 ตำบลนี้มีประชากร 5,081 คนใน 1,160 ครัวเรือน
เซอร์ไววิงมาร์ส

เซอร์ไววิงมาร์ส  เป็นวิดีโอเกมจำลองการสร้างเมืองที่พัฒนาโดยแฮมิมอนต์เกมส์ สตูดิโอบัลแกเรีย และต่อมาโดยแอ็บสแตร็กชันเกมส์ และเผยแพร่โดยพาราด็อกซ์อินเทอแรกทีฟ เกมนี้ถูกเผยแพร่ในวันที่ 15 มีนาคม ค.ศ. 2018 ใน Microsoft Windows, macOS, Linux, PlayStation 4 และ Xbox One โดนผู้เล่นจะรับบทเป็นผู้ดูแลที่ต้องสร้างอาณานิคมบนดาวอังคารและทำให้มั่นใจว่าเหล่าอาณานิคมจะต้องอยู่รอด
คำตอบรับ.
เมทาคริติกบันทึกคำวิจารณ์โดยทั่วไปเป็นที่โปรดปราน พีซี เกมเมอร์ให้คะแนนร้อยละ 80 และIGNให้คะแนนไป 78/100
วีมัน โชซ็อน

วีมัน โชซ็อน (อักษรโรมัน: Wiman Joseon; 194–108 ปีก่อนคริสตกาล) เป็นราชวงศ์ในโชซ็อนโบราณ ซึ่งเริ่มต้นจากการยึดครองบัลลังก์ของวีมันจากพระเจ้าจุนแห่งโชซ็อนโบราณ และสิ้นสุดลงที่การสวรรคตของพระเจ้าอูเกโอ ผู้เป็นพระราชนัดดาของวีมัน นอกจากข้อมูลทางโบราณคดีแล้ว ข้อมูลส่วนใหญ่มาจาก"ฉื่อจี้"บทที่ 115 ของซือหม่า เชียน เดิมที วีมันเคยเป็นผู้นำกองทัพจีนจากอาณาจักรยานในอาณัติของราชวงศ์ฮั่น
ต่อศักดิ์ สุขวิมล

พลตำรวจเอก ต่อศักดิ์ สุขวิมล (เกิดวันที่ 27 มกราคม พ.ศ. 2507) เป็นอดีตข้าราชการตำรวจชาวไทย อดีตผู้บัญชาการตำรวจแห่งชาติ อดีตผู้บัญชาการตำรวจสอบสวนกลาง
ประวัติ.
ชีวิตส่วนตัว.
พล.ต.อ. ต่อศักดิ์ สุขวิมล เกิดเมื่อวันที่ 27 มกราคม พ.ศ. 2507 ที่ตำบลหนองหญ้าปล้อง อำเภอหนองหญ้าปล้อง จังหวัดเพชรบุรี เป็นบุตรคนสุดท้องในบรรดาพี่น้อง 5 คนของนายนิพนธ์ และนางสมถวิล สุขวิมล และเป็นน้องชายของ พลอากาศเอก สถิตย์พงษ์ สุขวิมล เลขานุการในพระองค์และเลขาธิการพระราชวัง 
พล.ต.อ. ต่อศักดิ์ สมรสกับนางนิภาพรรณ สุขวิมล มีบุตรสาวทั้งสิ้น 2 คน
การศึกษา.
ต่อศักดิ์สำเร็จการศึกษาระดับประถมศึกษาจากโรงเรียนพันธะศึกษา ระดับมัธยมศึกษาจากโรงเรียนโยธินบูรณะ ระดับปริญญาตรีจากคณะรัฐศาสตร์ มหาวิทยาลัยธรรมศาสตร์ รุ่นที่ 38 และระดับปริญญาโท ศิลปศาสตรมหาบัณทิต จากมหาวิทยาลัยศรีปทุม
รับราชการ.
วันที่ 11 ตุลาคม พ.ศ. 2565 พล.ต.อ.ต่อศักดิ์ ได้เข้าร่วมพิธีพระราชทานเพลิงศพบุคคลที่เสียชีวิตจากเหตุกราดยิงที่จังหวัดหนองบัวลำภู พ.ศ. 2565 พร้อมมอบเงินบริจาคจำนวนหนึ่งให้ผู้สูญเสีย
ต่อมาในวันที่ 27 กันยายน พ.ศ. 2566 ที่ประชุมคณะกรรมการข้าราชการตำรวจ ซึ่งมีเศรษฐา ทวีสิน นายกรัฐมนตรีเป็นประธาน มีมติเลือก พล.ต.อ. ต่อศักดิ์ สุขวิมล เป็นผู้บัญชาการตำรวจแห่งชาติ สืบต่อจาก พล.ต.อ. ดำรงศักดิ์ กิตติประภัสร์ โดยมีพระบรมราชโองการประกาศแต่งตั้งอย่างเป็นทางการเมื่อวันที่ 30 กันยายน พ.ศ. 2566 และมีผลตั้งแต่วันที่ 1 ตุลาคม พ.ศ. 2566 เป็นต้นไป
ต่อมาเมื่อวันที่ 3 ตุลาคม คณะรัฐมนตรีมีมติเห็นชอบให้แต่งตั้งคณะกรรมการนโยบายโครงการเติมเงินผ่านกระเป๋าเงินดิจิทัล 10,000 บาท ตามที่กระทรวงการคลังเสนอ โดยมีเศรษฐาเป็นประธานกรรมการ และพล.ต.อ. ต่อศักดิ์ เป็นหนึ่งในกรรมการ ในวันเดียวกันเกิดเหตุกราดยิงที่สยามพารากอน ซึ่งเศรษฐาสั่งการให้เขาพร้อมด้วยคณะทำงาน ลงพื้นที่ติดตามสถานการณ์ และรายงานความคืบหน้าเหตุการณ์ที่เกิดขึ้นให้ทราบเป็นระยะ หลังจากนั้นในอีก 2 สัปดาห์ต่อมาที่พิธีสวนสนามเนื่องในวันตำรวจ เขาได้มอบแหวนอัศวินให้กับ ร.ต.อ. ธัญอมร หนูนารถ รองสารวัตรสืบสวนปฏิบัติหน้าที่รองสารวัตรป้องกันปราบปราม สถานีตำรวจนครบาลปทุมวัน ที่เข้าไประงับเหตุดังกล่าวเป็นคนแรก
20 มีนาคม 2567 ได้รับหนังสือคำสั่งสำนักนายกรัฐมนตรี ที่ 106/2567 จากนายกรัฐมนตรี เศรษฐา ทวีสิน ให้ไปประจำสำนักนายกฯ เป็นคำสั่งเร่งด่วน
ประเทศอัฟกานิสถานในพาราลิมปิกฤดูร้อน 2020

ประเทศอัฟกานิสถาน จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศอัฟกานิสถานได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 2 คน เข้าร่วมการแข่งขันใน 2 ชนิดกีฬา
ประเทศโกตดิวัวร์ในพาราลิมปิกฤดูร้อน 2020

ประเทศโกตดิวัวร์ จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศโกตดิวัวร์ได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 3 คน เข้าร่วมการแข่งขันใน 2 ชนิดกีฬา
สาธารณรัฐโดมินิกันในพาราลิมปิกฤดูร้อน 2020

สาธารณรัฐโดมินิกัน จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งสาธารณรัฐโดมินิกันได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 5 คน เข้าร่วมการแข่งขันใน 3 ชนิดกีฬา
ประเทศกัวเตมาลาในพาราลิมปิกฤดูร้อน 2020

ประเทศกัวเตมาลา จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศกัวเตมาลาได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 2 คน เข้าร่วมการแข่งขันใน 1 ชนิดกีฬา
ประเทศกินี-บิสเซาในพาราลิมปิกฤดูร้อน 2020

ประเทศกินีบิสเซา จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศกินีบิสเซาได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 1 คน เข้าร่วมการแข่งขันใน 1 ชนิดกีฬา
ประเทศเฮติในพาราลิมปิกฤดูร้อน 2020

ประเทศเฮติ จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศเฮติได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 1 คน เข้าร่วมการแข่งขันใน 1 ชนิดกีฬา
ประเทศฮอนดูรัสในพาราลิมปิกฤดูร้อน 2020

ประเทศฮอนดูรัส จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศฮอนดูรัสได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 1 คน เข้าร่วมการแข่งขันใน 1 ชนิดกีฬา
ประเทศโอมานในพาราลิมปิกฤดูร้อน 2020

ประเทศโอมาน จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศโอมานได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 3 คน เข้าร่วมการแข่งขันใน 1 ชนิดกีฬา
ประเทศปาปัวนิวกินีในพาราลิมปิกฤดูร้อน 2020

ประเทศปาปัวนิวกินี จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศปาปัวนิวกินีได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 2 คน เข้าร่วมการแข่งขันใน 1 ชนิดกีฬา
ประเทศปารากวัยในพาราลิมปิกฤดูร้อน 2020

ประเทศปารากวัย จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศปารากวัยได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 2 คน เข้าร่วมการแข่งขันใน 2 ชนิดกีฬา
ประเทศทาจิกิสถานในพาราลิมปิกฤดูร้อน 2020

ประเทศทาจิกิสถาน จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศทาจิกิสถานได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 1 คน เข้าร่วมการแข่งขันใน 1 ชนิดกีฬา
ประเทศแทนซาเนียในพาราลิมปิกฤดูร้อน 2020

ประเทศแทนซาเนีย จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศแทนซาเนียได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 2 คน เข้าร่วมการแข่งขันใน 1 ชนิดกีฬา
ประเทศยูกันดาในพาราลิมปิกฤดูร้อน 2020

ประเทศยูกันดา จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศยูกันดาได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 4 คน เข้าร่วมการแข่งขันใน 3 ชนิดกีฬา
ประเทศอุรุกวัยในพาราลิมปิกฤดูร้อน 2020

ประเทศอุรุกวัย จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศอุรุกวัยได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 2 คน เข้าร่วมการแข่งขันใน 2 ชนิดกีฬา
กีฬาสเกตความเร็วระยะสั้นในโอลิมปิกฤดูหนาว 2022

กีฬาสเกตความเร็วระยะสั้นในโอลิมปิกฤดูหนาว 2022 จะจัดขึ้นที่แคปิตอลอินดอร์สเตเดียม กรุงปักกิ่ง สาธารณรัฐประชาชนจีน ซึ่งเป็นหนึ่งในสนามของโอลิมปิกกรีน การแข่งขันสเกตความเร็วระยะสั้นทั้งหมด 9 รายการ จะจัดขึ้นระหว่างวันที่ 5 ถึง 16 กุมภาพันธ์ พ.ศ. 2565
รอบคัดเลือก.
จะมีโควตาสูงสุด 112 ที่นั่ง (ชาย 56 คน หญิง 56 คน) สำหรับนักกีฬาเพื่อแข่งขัน การคัดเลือกนี้อ้างอิงจากการจัดอันดับโลกในวันที่ 16 มกราคม พ.ศ. 2565
กีฬาสโนว์บอร์ดในโอลิมปิกฤดูหนาว 2022

กีฬาสโนว์บอร์ดในโอลิมปิกฤดูหนาว 2022 จะจัดขึ้นที่ลานหิมะเก็นติง และ บิกแอร์ชูกัง กรุงปักกิ่ง สาธารณรัฐประชาชนจีน ซึ่งเป็นหนึ่งในสนามของโอลิมปิกกรีน การแข่งขันสโนว์บอร์ดทั้งหมด 11 รายการ จะจัดขึ้นระหว่างวันที่ 5 ถึง 15 กุมภาพันธ์ พ.ศ. 2565
รอบคัดเลือก.
จะมีโควตาสูงสุด 238 ที่นั่ง (ชาย 119 คน หญิง 119 คน)สำหรับนักกีฬาเพื่อแข่งขัน การคัดเลือกนี้อ้างอิงจากการจัดอันดับโลกในวันที่ 16 มกราคม พ.ศ. 2565
ทมิฬตายวาฬตุ (ปุฑุเจรี)

ทมิฬตายวาฬตุ (บทบูชาพระมารดาทมิฬ) เป็นเพลงประจำดินแดนสหภาพปุฑุเจรี เขตการปกครองระดับบนในสาธารณรัฐอินเดีย เพลงนี้ประพันธ์โดยนักกวีชื่อดัง ภารติทสัน
เพลงนี้นำไปร้องครั้งแรกในรูปแบบต่างๆ แต่ในปี พ.ศ. 2534 ผู้กำกับเพลง แอล. กฤษณัน ได้ประพันธ์เพลงและปรับปรุงเพื่อใช้ในบทเพลงนั้น ซึ่งปัจจุบันขับร้องเป็นส่วนใหญ่ ทำหน้าที่อย่างเป็นทางการโดยทั่วไปของรัฐบาลปุฑุเจรี เริ่มต้นด้วยเพลงนี้และต่อด้วยเพลงชาติอินเดีย
กีฬาสโนว์บอร์ดในโอลิมปิกฤดูหนาว 2022 – รอบคัดเลือก

กีฬาสโนว์บอร์ดในโอลิมปิกฤดูหนาว 2022 – รอบคัดเลือก เป็นการแข่งขันสโนว์บอร์ดเพื่อคัดเลือกนักกีฬาเข้าแข่งขันกีฬาโอลิมปิกฤดูหนาว 2022 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 238 คน แบ่งเป็น ชาย 119 คน หญิง 119 คน โดยนักกีฬาไม่เกินทีมละ 26 คน
สรุปผลปัจจุบัน.
"ณ วันที่ 5 กันยายน พ.ศ. 2564"
นกตะขาบม่วง

นกตะขาบม่วง หรือ นกตะขาบหัวสีน้ำตาล (ชื่อวิทยาศาสตร์: "Coracias naevius") เป็นนกขนาดกลางในวงศ์นกตะขาบ กระจายพันธุ์ในอนุภูมิภาคทะเลทรายสะฮารา มีสีต่างจากนกตะขาบอื่น ๆ อย่างชัดเจนคือโดยรวมสีค่อนข้างทึม และร้องเสียงห้วน ๆ และแหบแห้ง
อนุกรมวิธาน.
นกตะขาบม่วงได้รับการระบุชนิดอย่างเป็นทางการในปี ค.ศ. 1800 โดยฟรองซัวร์ มารี โดแดง (François Marie Daudin) นักสัตววิทยาชาวฝรั่งเศส ในชื่อทวินาม "Coracias naevia" จากตัวอย่างที่เก็บได้ในเซเนกัล ชื่อลักษณะเฉพาะจากภาษาละติน "naevius" หมายถึง "เป็นจุด" หรือ "เป็นเครื่องหมาย"
การศึกษาสายวิวัฒนาการระดับโมเลกุลที่ตีพิมพ์ในปี ค.ศ. 2018 พบว่านกตะขาบม่วงมีความเกี่ยวข้องอย่างใกล้ชิดกับนกตะขาบทุ่งหางบ่วง ("Coracias spatulatus")
ชนิดย่อย.
สองชนิดย่อยได้รับการยอมรับ คือ
ลักษณะ.
นกตะขาบม่วงเป็นนกตะขาบที่ใหญ่ที่สุดในสกุลนกตะขาบทุ่ง (rollers) มีความยาว 35 ถึง 40 เซนติเมตร (14 ถึง 16 นิ้ว) ปีกยาวและโค้งลู่และมน ส่วนหางตัดเป็นสี่เหลี่ยม
จากระยะไกลมีสีน้ำตาลทึม มีคิ้วยาวสีขาว คอและอกมีริ้วสีขาวจำนวนมาก หางสีครามเข้ม ประชากรนกทางเหนือมีแนวโน้มที่จะมีกระหม่อมสีน้ำตาลอ่อน ในขณะที่ประชากรนกทางใต้มีกระหม่อมสีเขียวมะกอก ท้องเป็นสีม่วงอมชมพู
เสียง.
ร้องเสียง (โดยมาก 2 จังหวะติด ๆ) "ก้า" หรือ "วา-ก้ะ" ที่แหบแห้งและเกรี้ยวกราด ซ้ำ ๆ อย่างรวดเร็วและสม่ำเสมอหลายนาที
พฤติกรรมและนิเวศวิทยา.
นกตะขาบม่วงชอบอาศัยในตอหรือต้นที่ตายแล้วของพืชมีหนามสกุลสีเสียด (กระถิน) มักเกาะอยู่ตามยอดไม้มีหนามหรือเสาเป็นเวลานานคอยดูเหยื่อ เช่น แมลง แมงมุม แมงป่อง และกิ้งก่าขนาดเล็กบนพื้น และเมื่อจะบินมักโยกสั่นตัวไปมา และร้องเสียงดังตลอดเวลา ตั้งแต่จากยอดไม้จนร่อนลงมาสู่พื้นดิน
การผสมพันธุ์.
เป็นนกหวงถิ่น ในช่วงฤดูผสมพันธุ์จะบินไล่นกตะขาบอื่น ๆ เหยี่ยวขนาดเล็ก และกา ดูเหมือนว่านกตะขาบม่วงเป็นนกที่ผสมพันธุ์ตามโอกาสที่อาจมีความเชื่อมโยงกับฝน เนื่องจากฤดูผสมพันธุ์ที่แตกต่างกันของประชากรในแต่ละภูมิภาค
ทำรังในโพรงตามธรรมชาติบนต้นไม้ ใช้รูเก่าของนกหัวขวาน ในซอกผา ริมฝั่งแม่น้ำ ท่อ หรือโพรงในอิฐ มักจะวางไข่ 3 ฟอง มีสีขาว ลูกนกถูกเลี้ยและฟักโดยพ่อแม่ร่วมกัน
การกระจายพันธุ์.
เขตการกระจายพันธุ์ในแอฟริกา ทางใต้ของภูมิภาคทะเลทรายสะฮารา ได้แก่ แองโกลา, เบนิน, บอตสวานา, บูร์กินาฟาโซ, แคเมอรูน, สาธารณรัฐอัฟริกากลาง, ชาด, สาธารณรัฐประชาธิปไตยคองโก, โกตดิวัวร์, เอริเทรีย, เอสวาตินี, เอธิโอเปีย, แกมเบีย, กานา, กินี, กินี-บิสเซา, เคนยา, ไลบีเรีย, มาลาวี, มาลี, มอริเตเนีย, โมซัมบิก, นามิเบีย, ไนเจอร์, ไนจีเรีย, เซเนกัล, โซมาเลีย, แอฟริกาใต้, ซูดาน, แทนซาเนีย, ยูกันดา, แซมเบีย และซิมบับเว ที่ระดับความสูงไม่เกิน 1,300 เมตร
เจด ซู

ซู ฮุยฮุย (หรือรู้จักกันในนามชื่อ เจด ซู (Jade Xu) เกิด 9 กุมภาพันธ์ พ.ศ. 2529) เป็นนักแสดงและอดีตนักกีฬาวูซูเถาลู่ซึ่งอาศัยอยู่ในสหรัฐ เธอเป็นแชมป์โลกสามสมัยและเป็นหนึ่งในนักกีฬาที่มีชื่อเสียงที่สุดในการเป็นตัวแทนของประเทศในยุโรปในการแข่งขันวูซูชิงแชมป์โลก
ชีวิตในวัยเด็ก.
เมื่อวันที่ 9 กุมภาพันธ์ พ.ศ. 2529 ซูเกิดที่เซี่ยงไฮ้ ประเทศจีน แม่ของซูคือ ซู กวน กวน ซึ่งทำหน้าที่เป็นโค้ชของเธอด้วย. ซูย้ายไปอยู่กับครอบครัวที่อิตาลีเมื่ออายุเก้าขวบ
โจดี หลง

โจดี หลง (เกิด 7 มกราคม พ.ศ. 2497) เป็นนักแสดงชาวอเมริกัน เธอมีชื่อเสียงจากการรับบท มาดามา ในเรื่อง "คาเฟ่อเมริเคน" (1993–1994), และ อ๊อ ชา ใน "ซัลลิแวนแอนด์ซัน" (2012–2014), และแสดงในเรื่อง "เพรตตีเฮร์สต์" (1988)
อาชีพ.
หลงมีบทบาทในภาพยนตร์สารคดีหลายเรื่องเช่น "เพรตตีเฮร์สต์", "RoboCop 3", "สไตรคืกิงดิสแทนซ์" และ "ว้าย สาวฮอตกลายเป็นนายเห่ย" ทางโทรทัศน์เธอปรากฏตัวเป็นประจำในซีรีส์เช่น "คาเฟ่อเมริเคน", "ออลอเมริกันเกิร์ล" และ "มิสแมตช์" ซึ่งทั้งหมดนี้มีระยะสั้น เธอเล่นเป็นนักบำบัดในเรื่อง "สมาคมแม่บ้านหัวใจเปลี่ยว" ซึ่งเป็น "เลสเบี้ยนจอมพลัง" ชื่อ แพตตี ในเรื่อง "เซ็กส์แอนด์เดอะซิตี" และเจ้าของบาร์ในเรื่อง "ซัลลิแวนแอนด์ซัน"
ฟลอเรียน มุนเตอานู

ฟลอเรียน มุนเตอานู (เกิด 13 ตุลาคม พ.ศ. 2533) หรือที่รู้จักในชื่อ บิ๊ก แนสตี้ (Big Nasty) เป็นนักแสดง นายแบบ และอดีตนักมวยรุ่นเฮฟวี่เวทชาวเยอรมัน-โรมาเนีย เขามีชื่อเสียงจากบทบาทนักมวยชื่อ วิกเตอร์ ดราโก ในเรื่อง "ครีด 2" ซึ่งเป็นลูกชายของอดีตนักมวยโซเวียตชื่อ อีวาน ดราโก จาก "Rocky IV" ของปี ค.ศ. 1985 นอกจากนี้ เขายังเล่น เรเซอร์ ฟิสต์ ในภาพยนตร์ซูเปอร์ฮีโร่เรื่อง "ชาง-ชี กับตำนานลับเท็นริงส์" ในปี พ.ศ. 2564 ของจักรวาลภาพยนตร์มาร์เวล
เหตุเพลิงไหม้เรือนจำตาเงอรัน

เหตุเพลิงไหม้เรือนจำตาเงอรัน เป็นเหตุการณ์ไฟไหม้ในบล็อกเรือนจำที่เต็มไปด้วยนักโทษในเมืองตาเงอรัง บันเติน ประเทศอินโดนีเซีย ซึ่งอยู่ในเกรตเตอร์จาการ์ตา ไฟเริ่มไหม้ในเวลาประมาณ #เปลี่ยนทาง ในวันที่ 8 กันยายน ค.ศ. 2021 (#เปลี่ยนทาง , #เปลี่ยนทาง) ในเรือนจำเซ็กเตอร์ C ทำให้มีผู้เสียชีวิต 44 คนและบาดเจ็บมากถึง 77 คน นี่เป็นไฟไหม้ครั้งร้ายแรงที่สุดนับตั้งแต่ภัยพิบัติดอกไม้ไฟที่ตาเงอรังใน ค.ศ. 2017 ที่ทำให้มีผู้เสียชีวิตอย่างน้อย 49 คน
ผู้บาดเจ็บ.
นักโทษบางคนที่ถูกฆ่าตายระหว่างเกิดเพลิงไหม้
เพลิงไหม้ทำให้ผู้ต้องขังเสียชีวิต 44 คน (สามคนเสียชีวิตที่โรงพยาบาลวันรุ่งขึ้นหลังเกิดเพลิงไหม้) 8 คนได้รับบาดเจ็บสาหัสเนื่องจากการบาดเจ็บจากการถูกไฟไหม้ และ 73 คนได้รับบาดเจ็บเล็กน้อย เหยื่อผู้บาดเจ็บถูกนำตัวส่งโรงพยาบาล Sitanala และโรงพยาบาล Tangerang Regency General นำร่างผู้ต้องขังที่เสียชีวิตส่งโรงพยาบาลกลางตำรวจเพื่อตรวจสอบต่อไป 
ผู้ต้องขังที่เสียชีวิตส่วนใหญ่ถูกคุมขังในข้อหาก่ออาชญากรรมเกี่ยวกับยาเสพติด ขณะที่อีกจำนวนหนึ่งถูกจำคุกในข้อหาก่อการร้ายและฆาตกรรม สองของผู้ต้องขังตายเป็นชาวต่างชาติ: จากแอฟริกาใต้และอื่น ๆ จากโปรตุเกส (20) ผู้ต้องขังที่ได้รับบาดเจ็บทั้งหมดถูกตัดสินว่ามีความผิดฐานเกี่ยวข้องกับยาเสพติด
ช้าง เอฟเอคัพ 2564–65

การแข่งขัน ไทยเอฟเอคัพ 2564–65 (หรือ ช้าง เอฟเอคัพ 2564–65 ตามชื่อผู้สนับสนุนหลัก) เป็นการแข่งขันไทยเอฟเอคัพ ฤดูกาลที่ 26 โดยจัดการแข่งขันแบบแพ้คัดออก จัดขึ้นโดยสมาคมกีฬาฟุตบอลแห่งประเทศไทย ในพระบรมราชูปถัมภ์ ซึ่งทีมที่ชนะเลิศจะได้สิทธิ์เป็นตัวแทนจากไทยในการแข่งขันเอเอฟซีแชมเปียนส์ลีก 2023–24 รอบแบ่งกลุ่ม รวมไปถึงการแข่งขันไทยแลนด์แชมเปียนส์คัพ กับทีมชนะเลิศการแข่งขันไทยลีก ฤดูกาล 2564–65
รอบการแข่งขัน.
รอบคัดเลือก.
การจับสลากแบ่งสายมีขึ้นในวันที่ 10 กันยายน 2564 โดยมีทั้งหมด 78 สโมสรที่เข้าร่วมการแข่งขันในรอบคัดเลือก ประกอบด้วยทีมจากไทยแลนด์ อเมเจอร์ลีก 27 สโมสร, ไทยลีก 3 35 สโมสร และไทยลีก 2 16 สโมสร ซึ่งแบ่งได้ดังนี้ โดยแบ่งเป็นการแข่งขันทั้งหมด 30 คู่ และอีก 18 สโมสรจะได้สิทธิ์ผ่านเข้าสู่รอบ 64 ทีมสุดท้ายโดยอัตโนมัติ การแข่งขันมีขึ้นในวันที่ 29 กันยายน 2564
รอบ 64 ทีมสุดท้าย.
สโมสรที่ผ่านเข้ารอบจากรอบคัดเลือก 30 สโมสร รวมกับสโมสรที่ชนะผ่านอีก 18 สโมสร (ประกอบด้วยทีมจากไทยแลนด์ อเมเจอร์ลีก 13 สโมสร, ไทยลีก 3 23 สโมสร และไทยลีก 2 13 สโมสร) และสโมสรในไทยลีกอีก 16 สโมสร เข้าแข่งขันในรอบ 64 ทีมสุดท้าย โดยการจับสลากแบ่งสายมีขึ้นเมื่อวันที่ 1 ตุลาคม 2564 เวลา 13.00 น. ณ ห้องเมต้า 1 สโมสรราชพฤกษ์ การแข่งขันมีขึ้นในวันที่ 27 ตุลาคม 2564
รอบ 32 ทีมสุดท้าย.
สโมสรที่ผ่านเข้ารอบจากรอบ 64 ทีมสุดท้าย 32 สโมสร (ประกอบด้วยทีมจากไทยแลนด์ อเมเจอร์ลีก 1 สโมสร, ไทยลีก 3 จำนวน 13 สโมสร และไทยลีก 2 จำนวน 3 สโมสร) และสโมสรในไทยลีกอีก 15 สโมสร เข้าแข่งขันในรอบ 32 ทีมสุดท้าย โดยการจับสลากแบ่งสายมีขึ้นเมื่อวันที่ 1 พฤศจิกายน 2564 เวลา 13.00 น. ณ ห้องเมต้า 1 สโมสรราชพฤกษ์ การแข่งขันจะมีขึ้นในวันที่ 24 พฤศจิกายน 2564
รอบ 16 ทีมสุดท้าย.
สโมสรที่ผ่านเข้ารอบจากรอบ 32 ทีมสุดท้าย 16 สโมสร (ประกอบด้วยทีมจากไทยลีก 3 จำนวน 2 สโมสร, ไทยลีก 2 จำนวน 2 สโมสร และไทยลีก จำนวน 12 สโมสร) เข้าแข่งขันในรอบ 16 ทีมสุดท้าย โดยการจับสลากแบ่งสายมีขึ้นเมื่อวันที่ 14 ธันวาคม 2564 เวลา 13.00 น. ในรูปแบบออนไลน์ ณ บริษัท ไทยลีก จำกัด การแข่งขันจะมีขึ้นในวันที่ 19 มกราคม 2565
รอบ 8 ทีมสุดท้าย.
สโมสรที่ผ่านเข้ารอบจากรอบ 16 ทีมสุดท้าย 8 สโมสร (ประกอบด้วยทีมจากไทยลีก 3 จำนวน 2 สโมสร และไทยลีก จำนวน 6 สโมสร) โดยการจับสลากแบ่งสายมีขึ้นเมื่อวันที่ 25 มกราคม 2565 เวลา 13.00 น. ในรูปแบบออนไลน์ ณ บริษัท ไทยลีก จำกัด การแข่งขันจะมีขึ้นในวันที่ 16 กุมภาพันธ์ 2565
รอบรองชนะเลิศ.
สโมสรที่ผ่านเข้ารอบจากรอบ 8 ทีมสุดท้าย 4 สโมสร ซึ่งประกอบไปด้วยทีมจากไทยลีก 4 สโมสร โดยการจับสลากแบ่งสายมีขึ้นเมื่อวันที่ 21 เมษายน 2565 เวลา 14:00 น. ณ สโมสรราชพฤกษ์ การแข่งขันจะมีขึ้นในวันที่ 18 พฤษภาคม 2565
 "ณ วันที่ 22 พฤษภาคม 2565"
เมรามัธยประเทศ

Mera Madhya Pradesh เป็นเพลงประจำรัฐของรัฐมัธยประเทศของอินเดีย เนื้อร้องและทำนองประพันธ์โดย มาเฮช ศรีวัสทาวา(Mahesh Shrivastava และถูกนำมาใช้อย่างเป็นทางการ ในเดือนตุลาคม ค.ศ. 2010
เฟตีฮ์ 1453

เฟตีฮ์ 1453  เป็นภาพยนตร์แอกชันมหากาพย์สัญชาติตุรกีใน ค.ศ. 2012 ที่กำกับโดยฟารุก อักซอย และผลิตโดยฟารุก อักซอย, เซอร์เวต อักซอย และอัยเช เกอร์เมน นำแสดงโดยเดฟริม เอวิน, อีบราฮิม เชลิกโกล และดีเลก เซอร์เบสต์ ภาพยนตร์นี้อิงจากเหตุการณ์การเสียกรุงคอนสแตนติโนเปิลให้กับออตโตมันเติร์กในรัชสมัยของสุลต่านเมห์เหม็ดที่ 2
ความไม่ถูกต้องทางประวัติศาสตร์.
ภาพยนตร์นี้นำเสนอเฉพาะอัตลักษณ์ของชาวเติร์กเท่านั้น แต่ในความเป็นจริง กองทัพออตโตมันมีความหลากหลายมาก เช่น ชาวบอลข่านที่เข้ารับอิสลาม เช่นเดียวกันกับกองหนุนชาวคริสต์และกองทัพจากรัฐบริวารของสุลต่านที่มีทั้งคริสต์และมุสลิม นอกจากนี้ จักรวรรดิออตโตมันยังมีส่วนร่วมในการพิชิตในช่วงทศวรรษที่ผ่านมา ปราบปรามเผด็จการเซอร์เบียและเอาชนะพวกฮังการีในยุทธการที่วาร์นา จักรวรรดิโรมันตะวันออกใน ค.ศ. 1450 เป็นเงาของอดีตตนเอง ซึ่งมีขนาดเล็กลงถึงแค่ข้างนอกกำแพงคอนสแตนติโนเปิลเพียงไม่กี่ตารางกิโลเมตร ตัวเมืองเสื่อมโทรมและมีประชากรลดลง และใน ค.ศ. 1453 จักรพรรดิคอนสแตนตินที่ 11 แห่งโรมันตะวันออกไม่ยอมมอบตัวต่อออตโตมันด้วยความกลัวว่ากองทัพเติร์กจะลงมือสังหารหมู่ การยึดเมืองครั้งสุดท้ายยังเป็นวันที่เมห์เหม็ดหยุดไม่ให้ทหารปล้มสดมภ์ตัวเมือง โดยพระองค์ไว้ชีวิตประชากรในเมืองแทน
คำตอบรับ.
นายกรัฐมนตรีตุรกีเรเจป ไตยิป แอร์โดอันชอบภาพยนตร์นี้มาก ก่อนที่จะมีการออกฉาย ภาพยนตร์นี้สร้างความขุ่นเคืองในประเทศกรีซ โดยหลายคนกล่าวหาภาพยนตร์นี้ว่าเหยียดเชื้อชาติและปิดบังข้อเท็จจริงทางประวัติศาสตร์ ในขณะที่หนังสือพิพ์กรีกโปรโตเธมาเรียกภาพยนตร์นี้เป็น "โฆษณาชวนเชื่อเรื่องการพิชิตของชาวเติร์ก"
วัดห้วยปลากั้ง

วัดห้วยปลากั้ง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลริมกก อำเภอเมืองเชียงราย จังหวัดเชียงราย มีเนื้อที่ประมาณ 15 ไร่ ตั้งอยู่บนเนินเขาลูกเล็ก ๆ ในชุมชนห้วยปลากั้ง
วัดห้วยปลากั้งก่อตั้งขึ้นโดยพระอาจารย์ พบโชค ติสสะวังโส เจ้าอาวาส สภาพเดิม เป็นเนินเขาที่มีเพียงซากของวัดร้างและพงหญ้ารกชัฏ ต่อมาพระอาจารย์พบโชคซึ่งเป็นพระภิกษุจำพรรษาอยู่ที่วัดร่องธาร เชียงราย จึงมีจิตศรัทธาต้องการบูรณะ จึงได้ย้ายไปพำนักอยู่ครั้งแรกเมื่อวันที่ 19 พฤศจิกายน พ.ศ. 2548 โดยมีชาวชุมชนห้วยปลากั้งร่วมบูรณะ เริ่มจากการตั้งเป็นสำนักสงฆ์ จนได้รับอนุญาตตั้งวัดเมื่อวันที่ 24 กรกฎาคม พ.ศ. 2552 โดยมีพระอธิการพบโชค ติสฺสวํโส เป็นเจ้าอาวาสรูปแรก
อาคารเสนาสนะที่สำคัญ ได้แก่ "พบโชคธรรมเจดีย์" สร้างขึ้นตามชื่อของพระอาจารย์ เป็นเจดีย์ทรงสามเหลี่ยมต่อกันเป็นชั้น ๆ จำนวน 9 ชั้น และมีเจดีย์เล็กจำนวน 12 องค์ล้อมรอบ สร้างขึ้นตามนิมิตของพระอาจารย์พบโชคที่ฝันเห็นว่าบนเนินเขาแห่งนี้ จนมีวิศวกรคนหนึ่งจากกรุงเทพแจ้งความประสงค์ที่จะสร้าง จากนั้นได้พบนักธุรกิจชาวไต้หวันชื่อ เฉิน เซียน เป่า ได้สนับสนุนงบประมาณในการสร้าง เริ่มตอกเสาเข็มเมื่อวันที่ 26 เมษายน พ.ศ. 2550 ภายในเจดีย์ประดิษฐานนพระแม่กวนอิมโพธิสัตว์ปางประทานพรและอภัยทาน สร้างด้วยไม้จันทน์หอมมาจาก 3 ประเทศคือ จีน เมียนมา และอินเดีย ใช้เวลาแกะสลักนาน 108 วัน องค์รูปมีความกว้าง 7 เมตร สูง 7 เมตร นอกจากนั้นในเจดีย์ยังมี พระโพธิสัตว์กวนอิมทั้ง 12 ปาง หลวงพ่อโสธรสร้างด้วยไม้ รูปปั้นสมเด็จพระพุฒาจารย์ (โต พฺรหฺมรํสี)
วัดห้วยปลากั้งยังมีอุโบสถสีขาวและมีรูปปั้นพระโพธิสัตว์กวนอิมที่มีขนาดสูงถึง 69 เมตร หรือเกือบเท่าตึก 25 ชั้น ภายในองค์พระจะมีการติดตั้งระบบขึ้นลงด้วยลิฟต์เพื่อให้สามารถขึ้นไปดูทิวทัศน์ของเมืองเชียงราย
วัดเขาแก้วดับภัย

วัดเขาแก้วดับภัย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลห้วยสัก อำเภอเมืองเชียงราย จังหวัดเชียงราย ที่ดินตั้งวัดมีเนื้อที่ 13 ไร่ 7 ตารางวา มีที่ธรณีสงฆ์จำนวน 1 แปลง เนื้อที่ 13 ไร่ อาณาเขตทิศเหนือประมาณ 80 วา จดทางสาธารณประโยชน์ ทิศใต้ประมาณ 80 วา จดลำเหมืองสาธารณประโยชน์ ทิศตะวันออกประมาณ 65 วา จดลำเหมืองสาธารณประโยชน์ ทิศตะวันตกประมาณ 65 วา จดลำเหมืองสาธารณประโยชน์ ปัจจุบันมีเจ้าอาวาส คือ พระครูพิพัฒน์สุนทรเวช (พรรณทอง ฐิตสีโร) ซึ่งยังเป็นเจ้าคณะตำบลห้วยสัก เขต 1
วัดเขาแก้วดับภัยตั้งวัดเมื่อ พ.ศ. 2428 ได้รับพระราชทานวิสุงคามสีมาเมื่อวันที่ 24 พฤศจิกายน พ.ศ. 2478 เขตวิสุงคามสีมายาว 1 เส้น 10 วา (60 เมตร) กว้าง 1 เส้น (40 เมตร) ได้มีการก่อสร้างพระธาตุเมื่อวันที่ 5 มีนาคม พ.ศ. 2547
อาคารเสนาสนะมีอุโบสถ กุฏิสงฆ์ เจดีย์ ปูชนียวัตถุมีพระประธานในอุโบสถ วัดยังมีพระราหู
เทอร์มาแกนต์

ในยุคกลาง เทอร์มาแกนต์  หรือ เทอร์วากันต์  เป็นชื่อเทพที่ชาวคริสต์ในยุโรปเคยเชื่อว่ามุสลิมสักการะ
ต้นกำเนิดแนวคิด.
วรรณกรรมยุโรปในยุคกลางมักเรียกมุสลิมเป็นพวกนอกรีต โดยมีนามแฝงหลายชื่อ เช่น"เดอะเพย์นิมโฟ" คำพวกนี้สื่อถึงมุสลิมว่าสักการะมุฮัมมัดเป็นพระเจ้าเช่นเดียวกันกับเทพเจ้าต่าง ๆ (เทวรูป) ตั้งแต่อปอลลิโยนถึงลูซิเฟอร์ แต่หัวหน้าเทพเจ้ามักมีชื่อว่า"เทอร์มาแกนต์" ในงานเขียนบางส่วน เช่น"เดอะซองออฟโรลันด์" มีการกล่าวถึง "ตรีเอกภาพไม่ศักดิ์สิทธิ์" ที่ประกอบด้วย มุฮัมมัด, อปอลลิโยน และเทอร์มาแกนต์
นกตะขาบปีกม่วง

นกตะขาบปีกม่วง (ชื่อวิทยาศาสตร์: "Coracias temminckii") เป็นนกในวงศ์นกตะขาบ มีถิ่นกำเนิดและเป็นนกเฉพาะถิ่นในอนุภูมิภาคซูลาเวซีในอินโดนีเซีย พบได้บนเกาะซูลาเวซี เกาะบังกา เกาะเลมเบห์ เกาะมันเทอราวู เกาะมูนา และเกาะบูตุง นกตะขาบปีกม่วงอาศัยในป่าดิบชื้นในภูมิอากาศแบบกึ่งเขตร้อนชื้นหรือเขตร้อนชื้น 
อนุกรมวิธาน.
นกตะขาบปีกม่วงได้รับการระบุชนิดอย่างเป็นทางการในปี ค.ศ. 1819 โดยลุยส์ ฌอง ปิแอร์ วิเอลลอต์ (Louis Jean Pierre Vieillot) นักปักษีวิทยาชาวฝรั่งเศส ในชื่อทวินาม "Garrulus temminckii" ชื่อลักษณะเฉพาะเพื่อเป็นเกียรติแก่เคินราด ยาคอบ เทมมิงค์ (Coenraad Jacob Temminck) นักปักษีวิทยาชาวดัตช์
ตัวอย่างต้นแบบเก็บได้จากพื้นที่เกาะซูลาเวซี นกตะขาบปีกม่วงเป็นหนึ่งในเก้าชนิดที่อยู่ในสกุลนกตะขาบทุ่ง ("Coracias") ซึ่งกาโรลุส ลินเนียสเป็นผู้ระบุชนิดในปี ค.ศ. 1758 
ความสัมพันธ์กับนกตะขาบทุ่ง.
จากการศึกษาสายวิวัฒนาการระดับโมเลกุลที่ตีพิมพ์ในปี ค.ศ. 2018 พบว่านกตะขาบปีกม่วงเป็นญาติใกล้ชิดกับนกตะขาบทุ่งที่พบในภูมิภาคอินโดจีน ("Coracias affinis") และนี่เป็นข้อสังเกตในการแยกนกตะขาบทุ่งออกจากการเป็นชนิดย่อยของนกตะขาบอินเดีย
ชื่ออื่น.
นกตะขาบปีกม่วงมีชื่ออื่น ๆ ได้แก่ นกตะขาบเซเลบีส (Celebes roller), นกตะขาบซูลาเวซี (Sulawesi roller) และนกตะขาบเทมมิงค์ (Temminck's roller) 
คำอธิบาย.
นกตะขาบปีกม่วงมีความยาว 30–34 เซนติเมตร (12–13 นิ้ว) มีขนาดใกล้เคียงกับนกพิราบ
กระหม่อมและโคนหางด้านบนเป็นสีฟ้าสดใส หลังเป็นสีเขียวมะกอกเข้ม ส่วนขนนกที่เหลือส่วนใหญ่เป็นสีน้ำเงินเข้มหรือออกดำ จะงอยปากขนาดใหญ่เป็นสีดำ ปลายงุ้มเป็นตะขอเล็กน้อย แทบไม่มีความแตกต่างระหว่างเพศ ลูกนกและนกรุ่นมีลักษณะคล้ายกับตัวเต็มวัยแต่มีขนสีทึม ๆ กว่า
วัดร่องเสือเต้น

วัดร่องเสือเต้น เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำกก ในตำบลริมกก อำเภอเมืองเชียงราย จังหวัดเชียงราย
ประวัติ.
ในอดีตที่ตั้งของวัดเป็นวัดร้าง มีเศษซากอิฐโบราณสถาน ต่อมาชาวบ้านมีความคิดริเริ่มจะสร้างวัด เนื่องจากชาวบ้านร่องเสือเต้น ไม่มีที่ทำบุญในหมู่บ้าน จากคำบอกเล่าของคนเฒ่าคนแก่เล่าว่า บ้านเรือนยังมีไม่มากนัก แต่มีสัตว์ป่าจำนวนมากโดยเฉพาะเสือ ชาวบ้านที่ผ่านแถวนั้นมักชอบเห็นเสือกระโดดข้ามร่องน้ำไปมา จึงเรียกบริเวณนี้ต่อ ๆ กันมาว่า "ร่องเสือเต้น" รวมถึงหมู่บ้านก็เรียกว่า บ้านร่องเสือเต้น เมื่อชาวบ้านได้บูรณะวัดร้างจึงได้ตั้งชื่อวัดว่า "วัดร่องเสือเต้น" ได้รับอนุญาตตั้งวัดเมื่อวันที่ 21 สิงหาคม พ.ศ. 2558
เสนาสนะ.
จุดเด่นของวัด คือ "วิหารวัดร่องเสือเต้น" สร้างและออกแบบโดยศิลปินพื้นบ้านชาวเชียงราย นายพุทธา กาบแก้ว หรือที่คนรู้จักในนาม สล่านก ซึ่งเป็นศิษย์อาจารย์เฉลิมชัย โฆษิตพิพัฒน์ วิหารเริ่มสร้างเมื่อวันที่ 27 ตุลาคม พ.ศ. 2548 โดยมีขนาดกว้าง 13 เมตร ยาว 48 เมตร สร้างเสร็จเมื่อ วันที่ 22 มกราคม พ.ศ. 2559 ร่วมใช้เวลาก่อสร้างแล้วเสร็จถึง 11 ปี วิหารใช้สีน้ำเงินตัดกับสีทอง ด้านหน้าวิหารมีพญานาคตัวใหญ่ 2 ตัว อยู่คู่กัน ซึ่งเป็นศิลปะที่สล่านก ได้นำเอารูปแบบผลงานของอาจารย์ถวัลย์ ดัชนี นำมาประยุกต์ ภายในประดิษฐานพระประธานนามว่า "พระพุทธรัชมงคลบดีตรีโลกนาถ" เป็นพระพุทธรูปสิงห์หนึ่งสีขาวมุก ขนาดหน้าตักกว้าง 5 เมตร สูง 6.5 เมตร โดยมีพระรอดลำพูน จำนวน 88,000 องค์ และแก้วแหวนเงินทองหลายสิ่งถูกฝังอยู่ใต้พระพุทธรูปองค์นี้ รวมทั้งบริเวณพระเศียรก็ได้บรรจุพระบรมสารีริกธาตุ ด้านหลังวิหารมีพระพุทธรูปสีขาวองค์ใหญ่ เป็นพระพุทธรูปปางห้ามญาติสูงเทียบเท่ากับวิหารตัดกับสีน้ำเงินฟ้าสลับทอง
วัดมีองค์พระธาตุที่ได้บรรจุพระบรมสาริกธาตุ จากสมเด็จพระสังฆราชเจ้า กรมหลวงวชิรญาณสังวร พระธาตุสูง 20 เมตร มีนามว่า "พระธาตุเกศแก้วจุฬามณีห้าพระองค์"
บุญญ็อล

บุญญ็อล  หรือ บุญโญล  เป็นเมืองและเทศบาลในแคว้นบาเลนเซีย ประเทศสเปน มีพื้นที่ 112 ตารางกิโลเมตร และอยู่ทางตะวันตกของบาเลนเซียประมาณ 38 กิโลเมตร ตัวเมืองตั้งอยู่ริมแม่น้ำบุญญ็อลและถูกล้อมรอบด้วยแนวเขา "La Sierra de Las Cabrillas", "la Sierra de Dos Aguas" และ "la Sierra de Malacara y Martés" บุญญ็อลมีประชากรประมาณ 9,000 คน ทุก ๆ ปี จะมีคนมากถึง 40,000 คนรวมตัวกันในเมืองเพื่อขว้างมะเขือเทศใส่กันมากกว่า 115,000 กิโลกรัมในเทศกาลโตมาตินา
ตำบลแบคอน

แบคอน  เป็นตำบลในอำเภอแฮแซนอบอด เทศมณฑลเอฆลีด จังหวัดฟอร์ส ประเทศอิหร่าน แบ่งออกเป็น 9 หมู่บ้าน จากสำมะโน พ.ศ. 2549 ตำบลนี้มีประชากร 3,274 คนใน 720 ครัวเรือน
วัดพรหมนิวาส

วัดพรหมนิวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางนาค อำเภอเมืองนราธิวาส จังหวัดนราธิวาส มีพื้นที่วัด 7 ไร่ 1 งาน 94 เศษ ส่วน 10 ตารางวา ปัจจุบันมีพระครูวิสิฐพรหมคุณ (สมชาย โชติวโร) เป็นเจ้าอาวาส
วัดพรหมนิวาสสร้างเมื่อ พ.ศ. 2497 โดยหลวงพ่อสมุทจนทาโภ ดำเนินการระยะแรก หมื่นวิบูลย์ กำนันตำบล โคกเคียน เป็นผู้รวบรวมเงินซื้อที่ดินเพื่อสร้างวัด ในการขออนุญาตต่อทางราชการนั้น ได้มอบหมายให้นายพัฒน์ ชูชื่น ดำเนินการได้รับอนุญาตให้สร้างเมื่อวันที่ 22 กรกฎาคม พ.ศ. 2513 จนได้รับอนุญาตตั้งวัดเมื่อวันที่ 19 สิงหาคม พ.ศ. 2517 ในนาม "วัดพรหมนิวาส" ได้รับพระราชทานวิสุงคามสีมา เมื่อวันที่ 8 กรกฎาคม พ.ศ. 2526 เขตวิสุงคามสีมา กว้าง 22 เมตร ยาว 35 เมตร
วัดพรหมนิวาสอยู่ล้อมรอบด้วยชุมชนมุสลิม มีไทยพุทธตรงข้ามวัด 5 ครอบครัว ในเหตุการณ์ความไม่สงบในชายแดนภาคใต้ของประเทศไทย คนร้ายได้ลอบวางระเบิดพระสงฆ์รวมถึงบุกวัดแล้วจุดไฟเผาศพ และยังฆ่าเด็กวัด แล้วเผากุฏิ ทำให้วัดเริ่มร้าง จนเจ้าอาวาสรูปปัจจุบันได้รับคำสั่งจากเจ้าคณะปกครอง ให้มารักษาการและฟื้นฟูเมื่อวันที่ 18 มกราคม พ.ศ. 2548
วัดกาญจนาราม (จังหวัดสุราษฎร์ธานี)

วัดกาญจนาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลกะแดะ อำเภอกาญจนดิษฐ์ จังหวัดสุราษฎร์ธานี
วัดกาญจนาราม เดิมชื่อ วัดกำแพง น่าจะเพราะมีกำแพงจะเป็นกำแพงดินก็ได้ ต่อมาเปลี่ยนเป็นวัดกาญจนาราม ให้เข้ากับชื่อ อำเภอกาญจนดิษฐ์ (อำเภอท่าทอง) วัดกาญจนารามตั้งเป็นวัดเมื่อ พ.ศ. 2450 ได้รับพระราชทานวิสุงคามสีมาเมื่อวันที่ 12 มีนาคม พ.ศ. 2529 ด้านการศึกษา ทางวัดได้ให้ทางราชการเปิดโรงเรียนในที่ดินของวัด มีชื่อว่า โรงเรียนวัดกาญจนาราม โดย เปิดทำการสอนครั้งแรกเมื่อวันที่ 1 สิงหาคม พ.ศ. 2455
เมื่อ พ.ศ. 2512 มีการขุดพบไหโบราณใต้เจดีย์เก่า ภายในพบพระพิมพ์ เป็นพระเนื้อชินเงินแก่ดีบุก ได้แก่ พิมพ์ซุ้มนครโกษาฐานสูง พิมพ์ซุ้มนครโกษาฐานเตี้ย ยอดขุนพล (พระร่วงนั่ง) และพิมพ์อื่น ๆ แต่เป็นจำนวนน้อยและชำรุดเกือบหมด บ่งบอกอายุได้ว่ามีอายุมากกว่า 700 ปี เป็นอย่างน้อย
วัดถ้ำเขาคูหา

วัดถ้ำเขาคูหา หรือ ภูเขาคูหา เป็นวัดโบราณตั้งอยู่หมู่ที่ 1 ตำบลช้างขวา อำเภอกาญจนดิษฐ์ จังหวัดสุราษฎร์ธานี มีเนื้อที่ประมาณ 32 ไร่ วัดตั้งอยู่บริเวณด้านทิศตะวันตกของภูเขาคูหา ปากถ้ำมีการติดตั้งประตูเหล็ก 
ตามหลักฐานทางโบราณคดี น่าจะตั้งเป็นวัดมาตั้งแต่สมัยทวารวดี เพราะมีพระพุทธรูปที่สร้างในยุคทวารวดีในถ้ำของวัดนี้เป็นจำนวนมาก สันนิษฐานว่าพระพุทธรูปในถ้ำน่าจะสร้างมาประมาณพุทธศตวรรษที่ 13–14 อิทธิพลทางศิลปวัฒนธรรมของทวารวดีได้เสื่อมถอยไป เพราะอาณาจักรศรีวิชัยในแถบนี้
ถ้ำคูหาเป็นถ้ำบนเขาหินปูนลูกโดดขนาดเล็ก ภายในถ้ำมีห้องโถงใหญ่ที่มีขนาดยาวประมาณ 17 เมตร กว้าง 8 เมตร ปากถ้ำหันไปทางทิศตะวันออก ภายในถ้ำเป็นที่ประดิษฐานพระพุทธรูป ซึ่งมีทั้งพระพุทธรูปปูนปั้น พระพุทธรูปศิลาทราย และพระพุทธรูปดินดิบ ในปางต่างกัน มีพระพุทธรูปปางมารวิชัยและปางสมาธิประดิษฐานเรียงรายกันเป็นแถวชิดผนังถ้ำด้านทิศเหนือและทิศใต้ มีประมาณ 50 องค์ โดยมีพระประธาน เป็นพระพุทธรูปปูนปั้นปิดทองปางไสยาสน์ ยาวประมาณ 8 เมตร ประดิษฐานไว้สุดผนังด้านใน บริเวณปากถ้ำมีพระพุทธรูปดินดิบ เป็นพระพุทธรูปดินปั้นนูนสูง ประกอบด้วยภาพพระพุทธเจ้า และภาพเล่าเรื่องตามคัมภีร์ สัทธรรมปุณฑริกสูตร ในพุทธศาสนามหายาน ปั้นปะติดบนผนังและเพดานถ้ำ แต่เดิมมีภาพดินปั้นเต็มตลอดเพดานถ้ำ แต่ได้หลุดร่วงไปเป็นจำนวนมาก ปัจจุบันเหลือภาพดินปั้น อยู่สองตำแหน่ง คือ บริเวณผนังและเพดานตรงปากทางเข้าถ้ำและบริเวณมุมซอกเพดานด้านตะวันออกเฉียงใต้
วัดกิตติสังฆาราม

วัดกิตติสังฆาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกะรน อำเภอเมืองภูเก็ต จังหวัดภูเก็ต มีที่ดินตั้งวัดเนื้อที่ 48 ไร่ มีที่ธรณีสงฆ์ 4 แปลง เนื้อที่ 76 ไร่ 1 งาน 82 ตารางวา จุดเด่นของวัด คือพระพุทธรูปสีขาวองค์ใหญ่ปางมารวิชัย ศิลปะแบบร่วมสมัย นามว่า "พระพุทธมิ่งมงคลเอกนาคคีรี" ขนาดหน้าตักกว้าง 25.45 เมตร ความสูง 45 เมตร ประดับผิวด้วยหินอ่อนหยกขาว สุริยกันต (สุริยกันตะ) จากพม่า น้ำหนักเฉพาะหินอ่อน หยกขาวประมาณ 135 ตัน หรือประมาณ 2,500 ตารางเมตร
วัดกิตติสังฆาราม เดิมชื่อ วัดกะตะ ตามชื่อบ้าน สร้างขึ้นเมื่อประมาณ พ.ศ. 2375 โดยมีพระเพชรเป็นประธานนำชาวบ้านสร้างและได้ปกครองวัดมาเป็นรูปแรก ได้รับพระราชทานวิสุงคามสีมาเมื่อวันที่ 20 กันยายน พ.ศ. 2472 เขตวิสุงคามสีมากว้าง 15 เมตร ยาว 20 เมตร ได้ผูกพัทธสีมาเมื่อ พ.ศ. 2474 ด้านการศึกษาได้เปิดสอนพระปริยัติธรรม เปิดโรงเรียนสอนเด็กก่อนเกณฑ์ และให้ทางราชการสร้างโรงเรียนประถมศึกษาในเนื้อที่ประมาณ 2 ไร่
อาคารเสนาสนะต่างที่สำคัญ ได้แก่ อุโบสถกว้าง 10 เมตร ยาว 15 เมตร สร้างเมื่อ พ.ศ. 2474 โครงสร้างคอนกรีตเสริมเหล็ก ภายในประดิษฐานพระประธานพระเพลากว้าง 42 นิ้ว ศาลาการเปรียญกว้าง 12 เมตร ยาว 25 เมตร สร้างเมื่อ พ.ศ. 2524 เป็นอาคารคอนกรีต กุฏิสงฆ์จำนวน 3 หลัง เป็นอาคารคอนกรีตเสริมไม้สองชั้น 2 หลัง ชั้นเดียว 1 หลัง และหอฉันอีกหลังหนึ่ง วัดยังมีอนุสาวรีย์หลวงพ่อฉ้วนกว้าง 4.50 เมตร ยาว 6 เมตร
วัดเขาทำเทียม

วัดเขาทำเทียม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลอู่ทอง อำเภออู่ทอง จังหวัดสุพรรณบุรี ที่ดินวัดมีพื้นที่ 39 ไร่ โดยด้านบนภูเขาทำเทียมเป็นพื้นที่ของกรมป่าไม้ประมาณ 140 ไร่
วัดเขาทำเทียมได้รับอนุญาตตั้งวัดเมื่อ พ.ศ. 2460 ได้รับพระราชทานวิสุงคามสีมาเมื่อ พ.ศ. 2471 วัดตั้งอยู่ที่เขาทำเทียมซึ่งเป็นแนวเขาทางทิศตะวันตกของเมืองอู่ทอง การที่มีการค้นพบศิลาจารึกภาษาสันสกฤตโบราณไว้ว่า ปุษยคิริ หรือ ปุษยคีรี แปลว่า ภูเขา ดอกไม้ นักวิชาการส่วนใหญ่ตีความว่าชื่อ "ปุษยคีรี" หมายถึงเขาทำเทียม ซึ่งพบโบราณสถานสำคัญในสมัยทวารวดีจนถึงสมัยอยุธยา การพบจารึกปุษยคีรีในดินแดนไทยเป็นสิ่งที่ชี้ให้เห็นถึงการเผยแผ่พระพุทธศาสนาในสมัยพระเจ้าอโศกมหาราชของอินเดียมายังประเทศไทย เนื่องจากมีความพ้องกับชื่อภูเขาศักดิ์สิทธ์ ได้แก่ ปุษฺปคีรี ในรัฐโอริสสา ทำให้สนับสนุนข้อสันนิษฐานว่า วัดเขาทำเทียมเป็นวัดแห่งแรกของประเทศไทย
วัดเขาทำเทียมเป็นที่ตั้งของโบราณสถานหมายเลข 11 และหมายเลข 12 โดยหมายเลข 11 มีการขุดพบโบราณวัตถุที่สำคัญ ได้แก่ เสมาธรรมจักรและเสาฐาน พระพุทธรูปปางแสดงธรรม 4 องค์ ปัจจุบันเก็บที่พิพิธภัณฑ์สถานแห่งชาติอู่ทอง
วัดมี "พระพุทธปุษยคีรีศรีสุวรรณภูมิ" เป็นพระพุทธรูปแกะสลักกับหน้าผาของภูเขาขนาดใหญ่ที่สุดในประเทศไทย เริ่มสร้างเมื่อวันที่ 1 มีนาคม พ.ศ. 2557 เป็นปางโปรดพระพุทธมารดา หรือ ปางกตัญญูกตเวที ที่มีขนาดหน้าตักกว้าง 25 เมตร สูง 35 เมตร
เจ้าหญิงลุยซาแห่งซาวอย

เจ้าหญิงลุยซาแห่งซาวอย  ประสูติเมื่อวันที่ 16 สิงหาคม 2549 เป็นพระธิดาพระองค์เล็กใน เจ้าชายเอมานูเอเล ฟีลีแบร์โตแห่งซาวอย เจ้าชายแห่งเวนิส และ เจ้าหญิงคลอทิลด์ เจ้าหญิงแห่งเวนิส เป็นพระนัดดาพระองค์เล็กใน เจ้าชายวิตตอรีโอ เอมานูเอเล เจ้าชายแห่งเนเปิลส์ และ เจ้าหญิงมารีนา เจ้าหญิงแห่งเนเปิลส์ พระราชปนัดดาใน สมเด็จพระเจ้าอุมแบร์โตที่ 2 แห่งอิตาลี พระองค์ดำรงพระอิสริยยศที่ เจ้าหญิงแห่งอิตาลี เจ้าหญิงแห่งซาวอย เจ้าหญิงแห่งเชียรา เคาน์เตสแห่งซาเลมา
พระองค์ทรงดำรงตำแหน่งรัชทายาทหญิงพระองค์ที่ 2 ว่าที่พระประมุขราชวงศ์ซาวอยในอนาคต ถัดจากพระบิดา และ พระพี่นาง เจ้าหญิงวิตตอเรียแห่งซาวอย ซึ่งเป็นครั้งแรกในหน้าประวัติศาสตร์ราชวงศ์อิตาลี ที่ให้พระราชวงศ์ฝ่ายใน (สตรี) มีสิทธิ์ในการสืบทอดตำแหน่งเฉกเช่นบุรุษ
ยีเฮ่อหว่าหนี

ยีเฮ่อหว่าหนี  หรือ อัลอิควาน (โดยมีอีกชื่อว่า อัลอิควานัลมุสลิมูน ซึ่งหมายถึง ภราดรภาพมุสลิม อย่าสับสนกับกลุ่มที่มีชื่อเดียวกันในตะวันออกกลาง) เป็นนิกายอิสลามที่นับถือมัซฮับฮะนะฟี บางครั้งกล่าวถึงตนเองเป็น "นิกายใหม่" " หรือ "นิกายล่าสุด" อิควาน (ยีเฮ่อหว่าหนี) ร่วมกับเกาะดีม (เก๋อตี๋มู่) และซีเต้าถัง เป็นสามนิกายหลักในประเทศจีน นิกายยีเฮ่อหว่าหนีมักถูกกล่าวกันว่าเป็นลัทธิที่มีการสอนใหม่ (ซินเจียว) ใน ค.ศ. 1937 นิกายนี้ถูกแบ่งออกเป็นสองกลุ่ม
เซร์เกย์ มิลีงกอวิช-ซาวิช

เซร์เกย์ มิลีงกอวิช-ซาวิช (เกิด 27 กุมภาพันธ์ ค.ศ. 1995) หรือรู้จักกันในชื่อ เซร์เกย์ เป็นนักฟุตบอลชาวเซอร์เบียที่เล่นในตำแหน่งกองกลางให้แก่อัลฮิลาลในซาอุดีโปรเฟสชันนัลลีกและทีมชาติเซอร์เบีย
ชีวิตช่วงต้น.
มิลีงกอวิช-ซาวิชเกิดในครอบครัวนักกีฬาที่เมืองแยย์ดาในแคว้นกาตาลุญญา ประเทศสเปน พ่อของเขา นิกอลา มิลีงกอวิช เป็นนักฟุตบอลอาชีพในตอนนั้น ส่วนแม่ของเขา มิลานา มิลีงกอวิช เป็นนักบาสเกตบอลหญิงอาชีพ เซร์เกย์เริ่มเล่นฟุตบอลให้แก่ทีมเยาวชนของสปอร์ติกกลูบีดีปูร์ตูกาลในช่วงเวลาเดียวกันกับที่พ่อของเขากำลังเล่นฟุตบอลในโปรตุเกส ต่อมา เขาย้ายไปเล่นให้แก่ทีมเยาวชนของกราทเซอร์ อาคา ในออสเตรีย ก่อนที่จะย้ายตามครอบครัวไปยังเซอร์เบียซึ่งเขาได้กลายเป็นนักฟุตบอลอาชีพเต็มตัว
เซร์เกย์ มิลีงกอวิช-ซาวิช เป็นพี่ชายของวาญา มิลีงกอวิช-ซาวิช ซึ่งเป็นนักฟุตบอลในตำแหน่งผู้รักษาประตู นอกเหนือจากสัญชาติเซอร์เบียแล้ว มิลีงกอวิชยังถือสัญชาติสเปนด้วย
เกียรติประวัติ.
สโมสร.
วอยวอดีนา
ลาซิโก
ทีมชาติ.
เซอร์เบีย อายุไม่เกิน 19 ปี
เซอร์เบีย อายุไม่เกิน 20 ปี
โฆเซ กายา

โฆเซ ลุยส์ กายา เปญญา (เกิด 25 พฤษภาคม ค.ศ. 1995) เป็นนักฟุตบอลชาวสเปนที่เล่นในตำแหน่งแบ็กซ้ายให้แก่บาเลนเซียในลาลิกาและทีมชาติสเปน เขายังเป็นกัปตันทีมของบาเลนเซีย
กายามาจากทีมเยาวชนของบาเลนเซีย เขาได้ลงเล่นให้แก่ทีมชุดใหญ่ครั้งแรกใน ค.ศ. 2012 จนถึงปัจจุบัน เขาได้ลงเล่นให้แก่สโมสรมากกว่า 250 นัด
กายาลงเล่นให้แก่ทีมชาติสเปนครั้งแรกใน ค.ศ. 2018 เขาเป็นส่วนหนึ่งของทีมชาติในการแข่งขันฟุตบอลชิงแชมป์แห่งชาติยุโรป 2020
เกียรติประวัติ.
บาเลนเซีย
สเปน อายุไม่เกิน 21 ปี
สโมสรฟุตบอลอยุธยา ยูไนเต็ด ในฤดูกาล 2564–2565

ฤดูกาล 2564–2565 เป็นฤดูกาลที่ 6 ของ สโมสรฟุตบอลอยุธยา ยูไนเต็ด ในระบบฟุตบอลลีกอาชีพของประเทศไทย โดยสโมสรจบด้วยอันดับ 9 ในไทยลีก 2 ฤดูกาล 2563–64 
ในช่วงก่อนเปิดฤดูกาลสโมสรได้รับผลกระทบจากการระบาดทั่วของโควิด-19 ในประเทศไทย ที่มียอดผู้ติดเชื้อภายในประเทศมากกว่า 1 ล้านคน และมีผู้เสียชีวิตกว่า 13,000 คน ทำให้เกิดภาวะขาดสภาพคล่องทางการเงินและเกิดปัญหาในการจัดหาผู้เล่นรวมถึงผู้ฝึกสอนมาร่วมทีม ทำให้ สโมสรฟุตบอลเมืองทอง ยูไนเต็ด ในไทยลีกได้ให้ความช่วยเหลือในการทำทีมฟุตบอลในฤดูกาลนี้ ด้วยการส่ง เจษฎา จิตสวัสดิ์ ซึ่งเป็นผู้ฝึกสอนชุดเยาวชนรวมถึงนักฟุตบอลชุดเยาวชนของสโมสรหลายรายมาเล่นในระดับไทยลีก 2ให้กับ อยุธยา ยูไนเต็ด ด้วยสัญญายืมตัว นอกจากนี้ยังอนุญาตให้สโมสรใช้ธันเดอร์โดมสเตเดียมเป็นสนามเหย้า ในช่วงที่สนามกีฬาจังหวัดพระนครศรีอยุธยาถูกใช้เป็นศูนย์ฉีดวัคซีนซิโนฟาร์มเพื่อสร้างภูมิคุ้มกันโรคติดเชื้อไวรัสโคโรนา 2019 ให้กับประชาชนในพื้นที่จังหวัดพระนครศรีอยุธยา ตั้งแต่เดือนสิงหาคม – ตุลาคม 2564
"ข้อมูล ณ วันที่ 30 เมษายน 2565"
"สถิติการลงสนามและการยิงประตูรวมการแข่งขันทุกรายการ"
การแข่งขันในฤดูกาล.
อันดับการทำประตูของผู้เล่น.
ข้อมูลล่าสุด: 30 เมษายน 2565
</small>
โจวันนี ดี โลเรนโซ

โจวันนี ดี โลเรนโซ (เกิด 4 สิงหาคม ค.ศ. 1993) เป็นนักฟุตบอลชาวอิตาลีที่เล่นในตำแหน่งแบ็กขวาให้แก่นาโปลีในเซเรียอาและทีมชาติอิตาลี
ทีมชาติ.
ดี โลเรนโซเคยเป็นตัวแทนของทีมชาติอิตาลีในรุ่นอายุไม่เกิน 20 ปีและรุ่นอายุไม่เกิน 21 ปี
วันที่ 14 สิงหาคม ค.ศ. 2013 เขาลงเล่นนัดแรกให้แก่ทีมชาติรุ่นอายุไม่เกิน 21 ปีภายใต้การคุมทีมของอดีตนักฟุตบอลอิตาลี ลุยจี ดี บีอาโจ ในเกมกระชับมิตรที่พบกับสโลวาเกีย ซึ่งอิตาลีเอาชนะไปได้ 4–1
เขาลงเล่นให้แก่ทีมชาติชุดใหญ่ครั้งแรกเมื่อวันที่ 15 ตุลาคม ค.ศ. 2019 โดยได้ลงเล่นเป็นตัวจริง ช่วยให้ทีมบุกไปเอาชนะลีชเทินชไตน์ 5–0 ในฟุตบอลชิงแชมป์แห่งชาติยุโรป 2020 รอบคัดเลือก
เดือนมิถุนายน ค.ศ. 2021 เขามีชื่อติดทีมชาติอิตาลีในการแข่งขันฟุตบอลชิงแชมป์แห่งชาติยุโรป 2020 ภายใต้การคุมทีมของโรแบร์โต มันชีนี วันที่ 11 กรกฎาคม เขาได้ลงเล่นเต็มเวลาในนัดชิงชนะเลิศที่สนามกีฬาเวมบลีย์และมีส่วนช่วยให้อิตาลีชนะเลิศรายการนี้เป็นสมัยที่สอง หลังจากที่เอาชนะการยิงลูกโทษเหนืออังกฤษ 3–2
ชีวิตส่วนตัว.
ดี โลเรนโซ เกิดที่ Castelnuovo di Garfagnana พ่อแม่ของเขามาจากกัมปาเนียในภาคใต้ของอิตาลี
เกียรติประวัติ.
เอมโปลี
นาโปลี
อิตาลี
* 5th Class / Knight: "เครื่องอิสริยาภรณ์คุณธรรมแห่งสาธารณรัฐอิตาลี": 2021
เครื่องอิสริยาภรณ์เจ้าชายยารอสเลาผู้รอบรู้

เครื่องอิสริยาภรณ์เจ้าชายยารอสเลาผู้รอบรู้  เป็นเครื่องอิสริยาภรณ์ของประเทศยูเครน มอบให้กับผู้กระทำคุณประโยชน์แก่ประเทศยูเครนทั้งชาวยูเครนและชาวต่างประเทศ ทั้งด้านการพัฒนา เศรษฐกิจ การศึกษา วิทยาศาสตร์ วัฒนธรรม ศิลปะ การสาธารณสุข และคุณงามความดีอื่นๆ ต่อสาธารณะชน เครื่องอิสริยาภรณ์นี้สร้างขึ้นในวันที่ 23 สิงหาคม พ.ศ. 2538 โดยแลออนิด กุชมา ประธานาธิบดียูเครน ณ ขณะนั้น
นับตั้งแต่สร้างเครื่องอิสริยาภรณ์นี้ขึ้นมา เครื่องอิสริยาภรณ์นี้จัดเป็นเครื่องอิสริยาภรณ์ชั้นสูงสุดของประเทศยูเครนที่ชาวยูเครนพึงจะได้รับ รวมถึงชาวต่างประเทศและบุคคลไร้สัญชาติ จนกระทั่งใน พ.ศ. 2541 มีการสร้างอิสริยาภรณ์วีรชนแห่งยูเครนขึ้นมาสำหรับชาวยูเครน เครื่องอิสริยาภรณ์นี้ยังเป็นเครื่องอิสริยาภรณ์ชั้นสูงสุดสำหรับชาวต่างประเทศและบุคคลไร้สัญขาติ จนกระทั่งใน พ.ศ. 2551 เครื่องอิสริยาภรณ์ชั้นสูงสุดของยูเครนได้ถูกแทนที่ด้วยเครื่องอิสริยาภรณ์แห่งเสรีภาพ
เครื่องอิสริยาภรณ์นี้ได้รับการออกแบบโดยประติมากรและคณาจารย์แห่งสถาบันวิจิตรศิลป์และสถาปัตยกรรมแห่งชาติวาเรลี ชเวดซอฟ เครื่องอิสริยาภรณ์นี้มีทั้งสิ้นห้าชั้น แพรแถบมีลักษณะเป็นสีฟ้าและมีแถบสีเหลืองขนาบทั้งสองข้าง
วัดสุวรรณคีลี

วัดสุวรรณคีลี  เป็นวัดในหลวงพระบาง แขวงหลวงพระบาง ประเทศลาว 
วัดสุวรรณคีลี เดิมชื่อ วัดคีลี สร้างโดยชาวไทพวนจากเมืองเชียงขวาง เมื่อ พ.ศ. 2316 สร้างเพื่ออุทิศให้แก่ทหารพวนที่มาช่วยรบกับกองทัพพม่า วัดตั้งอยู่บนเนินที่ตั้งหอเจ้าฟ้าดอกไส้เดื่อ ต่อมาภายหลังเติมชื่อวัดเป็น "วัดสุวรรณคีลี" มีความหมายว่า ภูเขาทอง
อาคารเสนาสนะในวัด ได้แก่ สิมแบบเชียงชวาง มีหลังคาที่เรียกว่า "เทิบซ้อน" คือ หลังคาซ้อนชั้นด้วยการทำหลังคาลาดชั้นหนึ่งก่อนและมีหลังคาขนาดเล็กซ้อนตรงกลางบนหลังคาอีกชั้น โดยไม่มีการลดมุขของชั้นด้านหน้าเหมือนสิมแบบอื่น ๆ หลังคาสิมประดับด้วย สัตตะบูริพัน (ช่อฟ้า) กลางสันหลังคา อีกทั้งหลังคาไม่อ่อนโค้งเท่าหลังคาสิมหลวงพระบาง หน้าบันที่มีกรอบอ่อนโค้งและยาวลงมาเกือบจรดพื้น ลวดลายหน้าบันตกแต่งด้วยลายพันธุ์พฤกษา กรอบหน้าบันประดับด้วยลวดลายใบไม้ คันทวยรูปหูช้างสามเหลี่ยม ผังของสิมมีห้องต่อเพิ่ม เรียกว่า ห้องลอย ซึ่งประดิษฐานพระองค์หลวง หรือพระประธาน และมีแผงไม้ประดับลายทองรูปอดีตพระพุทธเจ้า แขวนติดไว้กับโครงหลังคาของสิม วัดยังมีหอกลองและมีพิพิธภัณฑ์
มัชฌิมพีทาโกรัส

ในคณิตศาสตร์ สามชนิดดั้งเดิมของมัชฌิมพีทาโกรัส  คือ มัชฌิมเลขคณิต (AM) มัชฌิมเรขาคณิต (GM) และมัชฌิมฮาร์มอนิก (HM) มัชฌิมเหล่านี้ถูกศึกษาโดยชาวพีทาโกรัส และนักคณิตศาสตร์ชาวกรีกรุ่นหลัง เพราะความสำคัญในเรขาคณิต และดนตรี 
นิยาม.
 \operatorname{AM} \left(x_1,\; \ldots,\; x_n \right) &= \frac{1}{n} \left(x_1 + \;\cdots\; + x_n\right) \\[9pt]
 \operatorname{GM} \left(x_1,\; \ldots,\; x_n \right) &= \sqrt[n]{\left\vert x_1 \times \,\cdots\, \times x_n \right\vert} \\[9pt]
 \operatorname{HM} \left(x_1,\; \ldots,\; x_n \right) &= \frac{n}{\displaystyle \frac{1}{x_1} + \;\cdots\; + \frac{1}{x_n}} 
\end{align}</math>
สมบัติ.
มัชฌิม <math>\operatorname{M}</math> แต่ละตัวมีสมบัติดังนี้
การแจกแจง.
<math>\operatorname{M}(bx_1,\, \ldots,\, bx_n) = b \operatorname{M}(x_1,\, \ldots,\, x_n)
</math>
การสลับที่.
<math>\operatorname{M}(\ldots,\, x_i,\, \ldots,\, x_j,\, \ldots) = \operatorname{M}(\ldots,\, x_j,\, \ldots,\, x_i,\, \ldots)</math>
สำรับทุก <math>i</math> และ <math>j</math>
ความโมโนโทนิค.
<math> a < b \rightarrow \operatorname{M}(a,x_1,x_2,\ldots x_n) < \operatorname{M}(b,x_1,x_2,\ldots x_n)</math>
นิจพล.
<math>\forall x, \; \operatorname{M}(x,x,\ldots x) = x </math>
ความโมโนโทนิค และนิจพลบอกว่ามัชฌิมของเซตจะอยู่ระหว่างค่าน้อยสุด และค่ามากสุด
<math>\min(x_1,\, \ldots,\, x_n) \leq \operatorname{M}(x_1,\, \ldots,\, x_n) \leq \max(x_1,\, \ldots,\, x_n)</math>
มัชฌิมฮาร์มอนิก และมัชฌิมเลขคณิตเป็นส่วนกลับของกันและกัน
<math>\operatorname{HM}\left(\frac{1}{x_1},\, \ldots,\, \frac{1}{x_n}\right) = \frac{1}{\operatorname{AM}\left(x_1,\, \ldots,\, x_n\right)}</math>
มัชฌิมเรขาคณิตเป็นส่วนกลับของตัวเอง
<math>\operatorname{GM}\left(\frac{1}{x_1},\, \ldots,\, \frac{1}{x_n}\right) = \frac{1}{\operatorname{GM}\left(x_1,\, \ldots,\, x_n\right)}</math>
ความไม่สมมูลระหว่างมัชฌิม.
หากค่า <math> x_i </math> ทั้งหมดเป็นบวก การเรียงลำดับของมัชฌิมเหล่านี้คือ
 <math>\min \leq \operatorname{HM} \leq \operatorname{GM} \leq \operatorname{AM} \leq \max</math>
ที่มีความสมมูลกันก็ต่อเมื่อ <math>x_i</math> เท่ากันทั้งหมด
นี่คือลักษณะทั่วไปของความไม่สมมูลกันของมัชฌิมเลขคณิตและมัชฌิมเรขาคณิต และกรณีพิเศษของความไม่สมมูลกันสำหรับมัชฌิมทั่วไป หลักฐานดังต่อไปนี้จากความไม่สมมูลกันของมัชฌิมเลขคณิต-เรขาคณิต <math>\operatorname{AM} \leq \max</math> และความเป็นคู่ส่วนกลับ (<math>\min</math> และ <math>\max</math> ก็เป็นส่วนกลับซึ่งกันและกันด้วย)
การศึกษาวิธีพีทาโกรัสมีความสัมพันธ์อย่างใกล้ชิดกับการศึกษาฟังก์ชัน majorization และ Schur-convex มัชฌิมฮาร์มอนิกและเรขาคณิตเป็นฟังก์ชันสมมาตรเว้าของอาร์กิวเมนต์ด้วยเหตุนี้จึงเป็นฟังก์ชัน Schur-concave ขณะที่มัชฌิมเลขคณิตเป็นฟังก์ชันเชิงเส้นของอาร์กิวเมนต์ ดังนั้นจึงเป็นทั้งฟังก์ชันสมมาตรเว้าและนูน
วัดป่าฮวก

วัดป่าฮวก หรือ วัดป่ารวก เป็นวัดในหลวงพระบาง แขวงหลวงพระบาง ประเทศลาว บริเวณเชิงเขาพูสี อยู่ตรงข้ามหอพิพิธภัณฑ์แห่งชาติหลวงพระบาง
ชื่อของวัดมาจากชื่อป่าไม้รวกที่ขึ้นอยู่บริเวณนั้นจำนวนมาก ประวัติการสร้างวัดมีเล่าไว้สองแบบ แบบแรกระบุว่าสร้างเมื่อ พ.ศ. 2394 ในรัชสมัยพระเจ้าจันทรเทพประภาคุณ แต่เอกสารอีกฉบับหนึ่งกล่าวว่า สร้างขึ้นโดยพระยาสีมหานาม เมื่อ พ.ศ. 2404 ต่อมาวัดได้รับการบูรณะเมื่อ พ.ศ. 2461 โดยพระเจ้าศรีสว่างวงศ์ จนกระทั่ง พ.ศ. 2475 กระทรวงธรรมการหอสนามหลวงได้นิมนต์พระสงฆ์ไปอยู่วัดอื่น และได้รื้อกุฏิและหอฉันออก เนื่องจากตั้งอยู่หน้าพระราชวัง ปัจจุบันมีสภาพเป็นวัดร้าง
สิมของวัดได้รับอิทธิพลศิลปะรัตนโกสินทร์ สิมตั้งอยู่ บนฐานบัว ผนังยกสูง ซุ้มประตูประดับลวดลายอย่างเทศ เป็นลายดอกไม้ใบไม้ที่มีทั้งอิทธิพลจีน เช่น ดอกโบตั๋น ผสมกับใบไม้ฝรั่ง แบบพระราชนิยมในสมัยรัชกาลที่ 3 แห่งกรุงรัตนโกสินทร์ สิมไม่มีเสาพาไล มุขด้านหน้าทำเป็นเสาแปดเหลี่ยม หน้าบันมีสองชั้น ด้านบนประดับลายช่อดอกไม้เต็มพื้นที่ ชั้นล่างเป็นรูปพระอินทร์ทรงช้างเอราวัณ หลังคาประดับด้วยช่อฟ้า ใบระกา และหางหงส์ ภายในมีภาพจิตรกรรมฝาผนัง ระบุว่าเขียนขึ้นเมื่อ พ.ศ. 2403 เขียนเกี่ยวกับเรื่อง "ชมพูบดีสูตร" อยู่บนผนังสกัดด้านหน้าพระประธาน และมีภาพวาดวิถีชีวิตของชาวหลวงพระบาง
อาเลกซิส ซาเลอมาเกิร์ส

อาเลกซิส แย็สเซอ ซาเลอมาเกิร์ส (เกิด 27 มิถุนายน ค.ศ. 1999) เป็นนักฟุตบอลชาวเบลเยียมที่เล่นในตำแหน่งปีกให้แก่มิลาน ในเซเรียอาและทีมชาติเบลเยียม นอกจากตำแหน่งกองกลางแล้ว เขายังสามารถเล่นในตำแหน่งฟูลแบ็กได้อีกด้วย
สโมสรอาชีพ.
อันเดอร์เลคต์.
เดือนตุลาคม ค.ศ. 2017 ซาเลอมาเกิร์สเซ็นสัญญากับอันเดอร์เลคต์จนถึงปี 2019 ต่อมาในวันที่ 16 กุมภาพันธ์ ค.ศ. 2018 เขาลงเล่นนัดแรกให้แก่สโมสรในนัดที่พบกับซินต์-เตรยเดิน ซึ่งเขาถูกเปลี่ยนตัวลงมาในนาทีที่ 77 ต่อมาในวันที่ 8 มิถุนายน 2018 เขาขยายสัญญากับสโมสรไปจนถึงปี 2022
เอซี มิลาน.
วันที่ 31 มกราคม ค.ศ. 2020 มิลานได้ยืมตัวซาเลอมาเกิร์สพร้อมตัวเลือกซื้อขาด โดยมิลานได้ทำข้อตกลง 3.5 ล้านยูโรพร้อมโบนัสอีก 1 ล้านยูโรในกรณีที่เซ็นสัญญาถาวร เขาลงเล่นนัดแรกในฐานะตัวสำรองแทนดาวีเด คาลาเบรียในนัดที่เสมอกับเฮลแลสเวโรนา 1–1 เมื่อวันที่ 2 กุมภาพันธ์ ค.ศ. 2020
วันที่ 1 กรกฎาคม ค.ศ. 2020 ซาเลอมาเกิร์สเซ็นสัญญากับมิลานไปจนถึงวันที่ 30 มิถุนายน ค.ศ. 2024 ต่อมาวันที่ 18 กรกฎาคม เขาทำประตูแรกให้แก่สโมสรในนัดที่เปิดบ้านเอาชนะโบโลญญา 5–1
ทีมชาติ.
ซาเลอมาเกิร์สลงเล่นนัดแรกให้แก่ทีมชาติเบลเยียมในเกมกระชับมิตรที่เสมอกับโกตดิวัวร์ 1–1 เมื่อวันที่ 8 ตุลาคม ค.ศ. 2020
 "ณ วันที่ 25 พฤษภาคม ค.ศ. 2025"
 "ณ วันที่ 9 มิถุนายน ค.ศ. 2025"
"Scores and results list Belgium's goal tally first. Score column indicates score after each Saelemaekers goal."
ปีแยร์ กาสิรากี

ปีแยร์ กาสิรากี (5 กันยายน พ.ศ. 2530) เป็นพระโอรสใน เจ้าหญิงการอลีน เจ้าหญิงแห่งฮันโนเฟอร์ กับสเตฟาโน กาสิรากี พระภัสดาคนที่สองชาวอิตาลีของเจ้าหญิงกาโรลีน ในปัจจุบันเขาถูกจัดอยู่ในลำดับที่แปดของการสืบราชบัลลังก์โมนาโก เป็นพระภาคิไนยใน เจ้าชายอาลแบร์ที่ 2 องค์อธิปัตย์แห่งโมนาโก พระนัดดาใน เจ้าชายแรนีเยที่ 3 องค์อธิปัตย์แห่งโมนาโก
สเตฟาโน กาสิรากีผู้เป็นบิดาเสียชีวิตเมื่อวันที่ 3 ตุลาคม พ.ศ. 2533 จากอุบัติเหตุการแข่งขันเรือเร็ว หลังจากการเสียชีวิตของบิดาทั้งเจ้าหญิงการอลีนและครอบครัวได้อาศัยในหมู่บ้านมีดี เขตชนบทในจังหวัดแซ็ง-เรมี-เดอ-พรอว็องส์ ประเทศฝรั่งเศส ขายังมีพี่ชายและพี่สาวอีกสองคนคืออันเดรีย และ ชาร์ล็อต กาสิรากี และมีน้องสาวร่วมมารดาคือ เจ้าหญิงอเล็กซานดราแห่งฮาโนเวอร์
ปีแยร์ กาสิรากี สมรสกับ เบียทริซ บอร์โรเมโอ เมื่อวันที่ 25 กรกฎาคม 2558 ซึ่งเบียทริซ เป็นพระขนิษฐาร่วมพระชนกใน เจ้าหญิงมาติลเดแห่งเฟือร์สเทินแบร์ค